Mornár listovitý

Mornár listovitý () je jedovatý morský had z čeľade koralovcovitých.

 Opis 
Tento morský had dorastá do dĺžky 60 cm a váži prevažne menej ako 0,5 kg. Na tele má vzor z kontrastných prstencov alebo pruhov. Jeho brušné šupiny sú charakteristického tvaru a podľa nich je aj pomenovaný. Samičky sú väčšie ako samčeky.

 Výskyt 
Obýva koralové útesy a pieskové lavice. Jeho areál rozšírenia je spomedzi ostatných morských hadov jedným z najmenších. Výskytovo sa obmedzuje na skupinku koralových ostrovov, asi 300 km od severozápadného pobrežia Austrálie, v Timorskom mori - pri útesoch Ashmore a Hibernia.

 Správanie 
Žije zväčša pri hladine, len výnimočne sa ponára do väčšej hĺbky ako 10 m. Jeho stravu tvoria výlučne ryby. Tento druh je jedovatý, ale zvyčajne nie je agresívny. Samičky mornára listovitého rodia živé mláďatá.

 Zdroje 

Aipysurus foliosquama na stránke Reptárium.cz Reptile Database.

Kategória:Koralovcovité
Kategória:Kriticky ohrozené druhy